Paulo Fonseca

Paulo Alexandre Rodrigues Fonseca (s. 5. maaliskuuta 1973 Nampula, Mosambik) on portugalilainen entinen jalkapalloilija ja nykyinen valmentaja. Tammikuusta 2025 lähtien hän on toiminut Olympique Lyonin päävalmentajana. 

Ura

Fonseca aloitti ammattilaisuransa Portugalin kolmannella sarjatasolla FC Barreirensessa, josta siirtyi vuonna 1995 pääsarjaseura Leçaan. Hän pelasi Portugalin liigassa myös Belenensesissä, CS Marítimossa, Vitória Guimarãesissa sekä Estrela Amadorassa. Estrela putosi kauden 2000/01 jälkeen liigasta, mutta Fonseca jatkoi uraansa uransa loppuun eli kauteen 2004/05 saakka. Fonseca Paulo ForaDeJogo. Viitattu 11.6.2019. 

Fonseca siirtyi pelaajauralta valmentajaksi vuonna 2005 jatkaen Estrelan organisaatiossa juniorivalmentajana. Fonseca teki itsensä tunnetuksi amatööriseura CD Pinhalnovensen päävalmentajana luotsaten joukkueen Portugalin cupin puolivälieriin kausilla 2009/10 ja 2010/11.A carreira de Paulo Fonseca JN.pt. Viitattu 11.6.2019. 

Kesällä 2011 Fonseca siirtyi ammattilaisjoukkueen valmentajaksi, kun hänestä tuli CD Avesin päävalmentaja.Paulo Fonseca é o novo treinador Record.pt. Viitattu 11.6.2019.  Hän luotsasi seuran Portugalin 1. divisioonassa kolmanneksi ja joukkue oli lähellä nousua pääsarjaan. Kaudella 2012/13 Fonseca toimi Paços de Ferreiran päävalmentajana luotsaten seuran liigassa kolmanneksi ja cupissa välieriin. Menestyskauden jälkeen hän siirtyi FC Porton päävalmentajaksi.PAULO FONSECA É O PRÓXIMO TREINADOR DO FC PORTO SapoDesporto. Viitattu 11.6.2019.  Hän sai kuitenkin potkut Portosta jo maaliskuussa 2014, kun joukkue oli Portugalin liigassa kolmantena.Oficial: Paulo Fonseca saiu, Luís Castro é o treinador  MaisFutebol. Viitattu 11.6.2019. 

Porto-potkujensa jälkeen Fonseca palasi Paços de Ferreiran päävalmentajaksi kaudeksi 2014/15.Fonseca returns to Pacos after Porto spell FourFourTwo. Viitattu 11.6.2019.  Kaudeksi 2015/16 hän siirtyi SC Bragan peräsimeen.Braga oficializa Paulo Fonseca JN. Viitattu 11.6.2019.  Fonsecan johdolla Braga voitti Portugalin cupin mestaruuden keväällä 2016.SP Braga vence Taca de Portugal Renascenca. Viitattu 11.6.2019.  

Kesällä 2016 Fonseca siirtyi FK Šah’tar Donetskin päävalmentajaksi korvaten tehtävässä seuraa 12 vuotta valmentaneen Mircea Lucescun. Oficial. Paulo Fonseca confirmado no Shakhtar Renascenca. Viitattu 11.6.2019.  Fonsecan johdolla Donetsk jatkoi dominointiaan Ukrainan liigassa ja voitti kolme perättäistä tuplamestaruutta. Fonseca valittiin debyyttikaudellaan Ukrainan liigan parhaaksi valmentajaksi.Paulo Fonseca: depois da dobradinha, o primeiro prémio  Ojogo. Viitattu 11.6.2019. 

Kesäkuussa 2019 vahvistettiin, että Fonseca siirtyy AS Roman päävalmentajaksi kolmivuotisella sopimuksella.Paulo Fonseca: Shakhtar Donetsk boss appointed Roma head coach BBC Football. Viitattu 11.6.2019. Oficial. Paulo Fonseca confirmado no Shakhtar Renascensa. Viitattu 11.6.2019.  Debyyttikaudellaan 2019/20 Fonseca luotsasi Roman Serie A:ssa viidenneksi.Roma, zero vittorie contro le prime 10 della classifica di Serie A Sky Sports. Viitattu 2.8.2021.  Eurooppa-liigassa Roma eteni välieriin, joissa hävisi Manchester Unitedille.Manchester United reached their first final of the Ole Gunnar Solskjaer era BBC Football. Viitattu 2.8.2021.  Kaudella 2020/21 Roma jäi Serie A:ssa seitsemänneksi. Kauden jälkeen Fonseca jätti tehtävänsä.to leave Roma at end of season as Mourinho makes surprise return ESPN. Viitattu 2.8.2021. 

Kesällä 2021 Fonseca kävi neuvotteluja Tottenhamin kanssa, mutta sopimus kariutui italialaistoimittaja Fabrizio Romanon mukaan verotuksellisiin syihin.Paulo Fonseca to Tottenham is 100% OFF Twitter. Viitattu 2.8.2021. Paulo Fonseca: Tottenham end talks with Portuguese manager BBC Football. Viitattu 2.8.2021. 

Kesäkuun lopussa 2022 Fonseca teki kaksivuotisen sopimuksen Ranskan liigan Lillen kanssa.Le LOSC a choisi Paulo Fonseca comme nouvel entraîneur  Lille. Viitattu 25.7.2022.  

Fonseca nimitettiin kesäkuussa 2024 AC Milanin uudeksi päävalmentajaksi kolmivuotisella sopimuksella. Fonsecan pesti päättyi kuitenkin potkuihin jo joulukuussa 2024. Fonsecan viimeiseksi otteluksi jäi tasapeliin päättynyt kamppailu AS Romaa vastaan. Fonseca ajettiin ulos ottelusta punaisella kortilla. Mediatietojen mukaan Milanin seurajohto oli päättänyt Fonsecan potkuista jo ennen ottelua.

Tammikuussa 2025 Fonseca aloitti ranskalaisseura Olympique Lyonin päävalmentajana 2,5-vuotisella sopimuksella.

Meriitit

 Ukrainan mestaruus (3): 2017, 2018, 2019
 Ukrainan cup (3): 2017, 2018, 2019
 Ukrainan supercup: 2017
 Portugalin cup: 2016
 Ukrainan liigan paras valmentaja: 2017
Lähteet

 Aiheesta muualla 
 Paulo Fonsecan esittely Footballzz-sivustolla 

Luokka:Portugalilaiset jalkapalloilijat
Luokka:Portugalilaiset jalkapallovalmentajat
Luokka:Vuonna 1973 syntyneet
Luokka:Elävät henkilöt